Dresdner Bank

D'Dresdner Bank war eng däitsch Bank. Si gouf den 12. Dezember 1872 gegrënnt an huet 2009 mat der Commerzbank fusionéiert. Si war an der zweeter Hallschent vum 20. Joerhonnert eng vun den dräi groussen däitsche Banken, niewent der Deutsche Bank an der Commerzbank.

 Presenz zu Lëtzebuerg 
D'Dresdner Bank gouf 1926 Aktionär vun der BIL an hat um Virowend vun der däitscher Besatzung schonn iwwert en Drëttel vun den Aktie vun dëser lëtzebuergescher Bank. Wärend dem Zweete Weltkrich huet se dunn d'Majoritéit am Aktionariat vun der BIL iwwerholl.Hans-Erich Volkmann, Luxemburg im Zeichen des Hakenkreuzes : eine politische Wirtschaftsgeschichte 1933 bis 1944, Paderborn, Schöningh, 2010.

Den 11. Abrëll 1967 huet d'Dresdner Bank, ënnert dem Numm Compagnie Luxembourgeoise de Banque, als éischt däitsch Bank eng Duechtergesellschaft zu Lëtzebuerg opgemaach. Si hat hire Sëtz am sougenannte Wiltheim-HausJos Pauly, Paul Spang: Luxemburg, Luxembourg, RTL Édition, 1984, S. 110., op N° 26 um Krautmaart.

No der Fusioun mat der Commerzbank an Däitschland ass d'Dresdner Bank och zu Lëtzebuerg verschwonnen.

 Um Spaweck 

Kategorie:Bankwiesen zu Lëtzebuerg
Kategorie:Däitsch Banken